આમ એક નિવેદનમાં મુસ્લિમ પર્સનલ લોના સભ્ય ઝફરયાબ જીલાનીએ કહ્યું કે, અમારી ઈચ્છા દેશના દરેક જીલ્લામાં ‘શરિયત કોર્ટ’ની સ્થાપના કરવાની છે જેનો હેતુ આ છે કે ‘દારૃલ કઝા’ દ્વારા શરિયતની રોશનીમાં લોકો પોતાના મામલાઓનું નિરાકરણ લાવી શકે. ભારતના ભૂતપૂર્વ ઉપરાષ્ટ્રપતિ ડો.અન્સારીએ દેશના દરેક જિલ્લામાં શરિયા અદાલતોની સ્થાપના માટે ‘ઓલ ઈન્ડિયા મુસ્લિમ પર્સનલ લો બોર્ડ’ AIMPLBની દરખાસ્તને ટેકો આપ્યો હતો અને કહ્યું હતું કે, “દરેક સમુદાયને પોતાના અંગત કાયદાની પ્રેક્ટિસ કરવાનો અધિકાર છે. કાયદાવ્યવસ્થા સાથેના સામાજિક વ્યવહારમાં લોકો ગુંચવણ અનુભવે છે. આપણા કાયદામાં જ આ વાત સ્વીકારવામાં આવી છે કે દરેક સમુદાય પોતાના અંગત નિયમો ધરાવી શકે છે. ભારતમાં વ્યક્તિગત કાયદો લગ્ન, છૂટાછેડા, દત્તક અને વારસાને આવરી લે છે. દરેક સમુદાયને તેના પોતાના અંગત કાયદાનો અમલ કરવાનો અધિકાર છે.”